VIDEO. Noi date în cazul copilului agresat pe plajă: Femeia s-a enervat că cel mic i-a stricat machiajul și i-a stropit aparatul foto
Noi date în cazul copilului care ar fi fost mușcat de o femeie de 42 de ani, pe plaja din Năvodari. Băiatul de 6 ani se juca în apă și ar fi stropit-o pe cea care l-ar fi agresat. Femeia spune că s-a enervat, după ce puștiul i-a stricat machiajul și aparatul foto stropind-o cu apă. Ea spune și că făcea o ședință foto în scop profesional și din acest motiv ar fi reacționat așa. Părinții copilului sunt revoltați de situație, și așteaptă rezultatul certificatului medico-legal și nu au de gând s-o ierte pe femeie.